గబ్రియేలా మిస్ట్రాల్
గబ్రియేలా మిస్ట్రాల్ () (7 ఏప్రిల్ 1885 - 10 జనవరి 1957) సుప్రసిద్ధ స్పానిష్ కవయిత్రి. ఆమె సాహిత్యానికి ప్రతిష్ఠాత్మక నోబెల్ బహుమతిని పొందారు. లాటిన్ అమెరికాలో జన్మించిన తొలి నోబెల్ బహుమతి స్వీకర్తగా ఆమె చరిత్ర సృష్టించారు. కష్టాలమయమైన జీవితాన్ని గడపవలసి వచ్చినా కవిత్వంతో సాంత్వన పొందారు.
గబ్రియేలా మిస్ట్రాల్ అసలు పేరు లుసిల గొడొయ్ అల్చయాగ. ఏప్రిల్ 7, 1885లో లాటిన్ అమెరికా ప్రాంతానికి చెందిన చిలీ దేశంలో జన్మించారు. తండ్రి జూఅన్ గెరొనిమొ గొడొయ్ విల్లన్యువ వృత్తిరీత్యా ఉపాధ్యాయుడు. తల్లి పెట్రొనిల అల్చయగ దర్జీగా పనిచేస్తూ దేశదిమ్మరి కవిత్వాన్ని రచించారు. మిస్ట్రాల్ వ్యక్తిగత జీవితం కష్టాలమయంగా సాగింది. ఆమె తండ్రి మూడేళ్ళ ప్రాయంలోనే కుటుంబాన్ని వదిలిపెట్టేశారు. పదహారేళ్ళ వయసులోనే ఆర్థిక స్థితి కారణంగా పల్లెలో ఉపాధ్యాయనిగా చేరారు. ఆ సమయంలో రైల్వేలో ఉద్యోగిగా పనిచేసే రోమెలియో ఉరేటాని ప్రేమించింది. అయితే అతను కొద్దికాలంలోనే ఆత్మహత్య చేసుకుని మృతిచెందారు. మరణించినప్పుడు అతని జేబులో మిస్ట్రాల్ రాసిన లేఖ మాత్రమే దొరికింది. ఆ ఘటనకు కలతచెందిన ఆమె జీవితాంతం అవివాహితగానే ఉండిపోయింది. గబ్రియేలా పెంచుకున్న కొడుకు కూడా యుక్త వయసులో మరణించారు. ఈ విషాదాలు ఆమె వ్యక్తిత్వంపై, తద్వారా కవిత్వంపై ముద్రవేశాయి. వివిధ ఉద్యోగాలు నిర్వహించి, పలు పదవులు చేపట్టిన గబ్రియేలా జీవితమంతా కవిత్వాన్ని రచించారు. జనవరి 10, 1957లో అమెరికాలో కాన్సర్ వ్యాధి కారణంగా మరణించారు.
చిలీ
1808 లో " మొదటి నెపోలియన్‌ స్పానిష్ సామ్రాజ్యం సింహాసనం అధిష్ఠించిన తరువాత అతని సోదరుడు జోసెఫ్ బొనపార్టీ " చిలియన్ స్వంతత్రపోరాటం " ఎదుర్కొన్నాడు. 1810 సెప్టెంబరులో పదవీచ్యుతుడైన రాజుకుటుంబ వారసుడు " ఫెర్డినాండ్" జాతీయ సైనికాధికారి చిలీని స్పానిష్ రాచరికంలో స్వయంప్రతిపత్తి కలిగిన సైనికపాలిత దేశంగా ప్రకటించాడు. చిలీలో ప్రతి సంవత్సరం సెప్టెంబరు 18 న ఈ రోజును ఫియస్టాస్ పాట్రియాస్ (చిలీ)గా జరుపుకుంటుంది.
ఈ సంఘటనల తరువాత " జోస్ మిగ్యూల్ క్య్రేరా " (అత్యంత ప్రసిద్ధ దేశభక్తులలో ఒకరు), అతని ఇద్దరు సోదరులు " జువాన్ జోస్ " మరియు " లూయిస్ కరేరే " ఆధ్వర్యంలో పూర్తి స్వాతంత్ర్యం కోసం ఉద్యమం విస్తృతస్థాయిలో ప్రారంభించాడు.అతిత్వరలో ఆయనకు అనేక అనుయాయుల మద్దతు లభించింది.స్పెయిన్ " రికాంక్విస్టా (స్పెయిన్) " పేరుతో చిలీలో తమపాలన పునఃస్థాపించడానికి ప్రయత్నించింది. సుదీర్ఘకాలం సాగిన పోరాటంలో మద్యలో కర్రారె ప్రభుత్వాన్ని ఎదిరిస్తూ బెర్నార్డో ఓ'కిగ్గిన్ పోరాటం జరిగింది.